Minecraft Wiki talk:Projects/Hungarian translation

Kedves Minecraft Wiki magyar fordítói!

Itt beszéljétek meg a magyar fordítást érintő dolgokat.

Elnevezések
Mint azt talán gondolhatjátok, a magyar oldalakon eddig különböző fordításokat használtunk. Itt megvitathatjuk a fordításokat, szavazhattok rájuk és a legtöbb szavazatot kapó változat lesz a "hivatalos" verzió. Persze ti magatok is adhattok saját variánsokat, ha nem tetszik egyik sem.

1. Cobblestone

Eddigi variánsok:
 * Burkolatkő
 * Kőtörmelék
 * Macskakő
 * Folyamkavics

2. Creeper (Megjegyzés: creep annyi mint kúszni, de to give sb the creeps annyi, mint a frászt hozni valakire. Notch biztos ezt a két szót próbálta összekombinálni, vagy valami. Valami frappáns kell, mert a "kúszó" nem igazán üti meg a mércét.)

3. Griefing Ha valaki tud erre egy jó magyar szót, az írja be ide.

Jó fordítást! TunSha 18:08, 25 May 2011 (UTC)


 * Nézegettem az elnevezéseket, és csak pár ötletem támadt, ami hátha építő jellegű:
 * a stringet én fonálnak fordítanám
 * a powered minecart az szénnel megy, nem elektromosan, tehát szerintem jobb lenne valami ilyesmi, hogy gőzhajtású csille vagy hasonló.
 * (a biome nem éghajlatot jelent inkább? néztem én is a wikin de sztem hülyeség :D, gondoljatok bele, hogy a sivatagi, tajga, tundra az éghajlat. legalábbis nekem így tanították)
 * Icguy 10:34, 17 June 2011 (UTC)

A listában kijavíthatod a szavakat, tudomásom szerint nem fordulnak elő máshol, legalábbis az első kettő. TunSha 19:09, 17 June 2011 (UTC)
 * a string az tényleg inkább fonál,
 * a powered minecart-ot én néztem be azzal, hogy a powered rail-lel kicsit összekevertem
 * a biome viszont biom. Vannak olyan biomok is, hogy esőerdő, mocsár, erdő, stb. amik nem éghajlatok. Viszont az angol oldal hivatkozik az angol Wiki oldalra, úgyhogy ha lefordítod a biome oldalt magyarra és odalinkeled a magyar biom wiki oldalt, senki nem fog gyanakodni. Ha nagyon kell valami magyar, akkor kb. "klímafeltétel" vagy "ökoszisztéma" vagy valami hasonló.


 * A barkácsolás szócikkben (Crafting/hu) hozzáadtam a térképet, és a Trapdoort (az 1.6-os új tárgyakat), aminek jobb nevet nem találtam, mint csapóajtó, úgyhogy mivel meg kellett csinálnom ezt a szerkesztést mert különben elfelejtem, nem volt előtte időm a beleegyezésetek kérni, remélem jó lesz, a szólistába is beírtam. Icguy 12:09, 19 June 2011 (UTC)
 * A csapóajtó az jó, én is erre gondoltam. Megtehetnéd, hogy a Piston/hu oldalt megint lefordítod, azóta megvan a hivatalos recept, és én akkor fordítottam le, amikor még nem volt.

A véleményem
1. Nos, szerintem a kőtörmelék a legjobb fordítás. A fordító oldalak macskakövet, és burkolatkövet írnak, de műfordításban kőtörmeléknek kéne lennie, mert ha egy követ széttörsz, akkor nem hiszem, hogy burkolatkövet kapsz... És ránézésre is szerintem jobban hasonlít kőtörmelékre.

2. A Creepert szerintem hagyjuk angolul, mert lefordítani szerintem kb. olyan lenne, mintha egy nem magyar nevet akarnál lefordítani magyarra, kötelék nélkül (pl. Takeshi - Tibor, vagy ilyesmi). Egyébként a creeper ebben az esetben szerintem azt jelentheti, hogy "Ijesztő" (ige), mert a creepy azt jelenti, hogy ijesztő (melléknév), és a Creeperek a játékban ijeszteni szoktak (hangtalanul mögéd mennek, és hirtelen felrobbannak).
 * KunaiFire 12:47, 27 May 2011 (UTC)


 * Hát..már KeletiFiu is mondta, hogy hagyjuk meg a Creepert és a Ghast-ot; de nem akarom, hogy az oldal olyan legyen, mint amikor a WoW-osok beszélgetnek (és akkor enchantoltam a rune bladet és slayeltem vele 5 small goblint). Akkor viszont, ameddig valaki nem javasol valami frappánsat, marad a Creeper. TunSha 09:39, 28 May 2011 (UTC)

Jó úton haladunk!
Kedves Minecraft Wiki magyar fordítói! Mint tudhatjátok, a magyar wikinek kb. 30 oldala van. Ezzel szemben, a koreai wikinél 69 oldal van felsorolva, de a koreai fordítás kategóriára kattintva kb. 110 oldal jön ki. Na már most, Wnythyst (az MCWiki adminja, ha valaki nem tudná) azt írta márciusban (a koreai megbeszélés oldalra angolul [nem is tudom, miért nézek ilyeneket]), hogy ha a főoldal linkjeit lefordítják, akkor ő kérelmezni fogja, hogy legyen hivatalos koreai wiki. Ezzel szeretnélek titeket biztatni: húzzunk bele! Fordítsatok egy keveset minden héten, és lesz saját wikink. Elhatározás kérdése az egész. (Nem kérnék ilyen kommenteket, hogy "könnyű azt mondani", meg hogy "te se fordítasz".) Már csak kétszer ugyanennyi oldalt kell lefordítani, és jön a siker. [Meg próbáljatok fordítókat toborozni. Ha van MC-s ismerősötök, aki tud egy kicsit angolul, azt szervezzétek be. Nem kell hatalmas nyelvtudás, főleg, hogy a projektoldalon fel vannak sorolva a dolgok magyarul.] Update: Megvan az 50. lapunk! =D TunSha 11:29, 5 June 2011 (UTC)

Felhívás
Tekintettel arra, hogy lassan a hetvenedik lefordított lapunknál járunk, mindenkit arra kérek, hogy segítsen a főoldali cikkeket lefordítani. (Azaz: Mods, Custom servers, Programs and Editors). Ezek nélkülözhetetlenek ahhoz, hogy saját subdomainünk legyen. Ha ezek megvannak, meg is kérdezem Wynthyst-et, hogy lehet-e saját subdomainünk. Szóval lehet segíteni a Mods/hu-ban, vagy lefordítani a másik kettőt. A Gyakran Ismételt Kérdéseket és a Wiki szabályait inkább majd ezek után. TunSha 11:48, 21 June 2011 (UTC)